บลจ.กสิกรไทย ขาย K-AFIXED ปลายมี.ค.นี้
บลจ.กสิกรไทย ร่วมกับ Eastspring Investments เตรียมเปิดเสนอขายกองทุน K-AFIXED ปลายมี.ค.นี้
10 มี.ค. 2560

นายวศิน วณิชย์วรนันต์ ประธานกรรมการบริหาร บริษัทหลักทรัพย์จัดการกองทุนกสิกรไทย หรือ บลจ.กสิกรไทย เปิดเผยว่า บลจ.กสิกรไทย กับ Mr. Ooi Boon Peng, Chief Investment Officer of Fixed Income, Eastspring Investments (Singapore) Limited ร่วมบริหารจัดการกองทุนเปิดเค ตราสารหนี้เอเชีย (K-AFIXED) กองทุนน้องใหม่ของบลจ.กสิกรไทย ที่มีนโยบายลงทุนโดยตรงในตราสารหนี้ทั้งภาครัฐและเอกชนในภูมิภาคเอเชีย ชูโอกาสรับผลตอบแทนจากตราสารหนี้คุณภาพดี เน้น กลยุทธ์บริหารเชิงรุกเพื่อมุ่งหวังเพิ่มผลตอบแทนจากการลงทุนในตราสารหนี้ พร้อมเปิดเสนอขายในช่วงปลายเดือนมี.ค.นี้